b"\n_START_ARTICLE_\nEl estudiante de Salamanca\n_START_SECTION_\nArgument\n_START_PARAGRAPH_\nEl poema s'inicia amb don F\xc3\xa9lix corrent de nit amb una espasa pels carrers de Salamanca amb aires de venjan\xc3\xa7a. Posteriorment apareix Elvira, que mor de malenconia per culpa de F\xc3\xa9lix, que l'ha sedu\xc3\xaft i abandonat. El germ\xc3\xa0 repta l'amant en duel i moren tots dos, en una trag\xc3\xa8dia que inclou l'anada del pecador als inferns.\n_START_SECTION_\nAn\xc3\xa0lisi\n_START_PARAGRAPH_\nEl poema \xc3\xa9s un dels m\xc3\xa0xims exponents del romanticisme. En primer lloc, la tem\xc3\xa0tica amorosa, d'un amor desgraciat, \xc3\xa9s pr\xc3\xb2pia de l'\xc3\xa8poca. Aquest tema es barreja amb la mort i l'ambientaci\xc3\xb3 g\xc3\xb2tica, aix\xc3\xad com amb imatges dels suburbis, que demostren el gust pels personatges marginals dels autors rom\xc3\xa0ntics. En segon lloc, la llibertat compositiva d'Espronceda correspon als ideals rom\xc3\xa0ntics: es trenquen les regles cl\xc3\xa0ssiques de les unitats, es desordena l'acci\xc3\xb3 i els versos mostren polimetria amb variaci\xc3\xb3 d'estrofes i tons. Per \xc3\xbaltim, els fet de fer un protagonista un personatge dolent i rebel \xc3\xa9s tamb\xc3\xa9 caracter\xc3\xadstic del XIX, encara que al final la seva mort fa just\xc3\xadcia. _NEWLINE_Es recrea el mite de Don Juan, per\xc3\xb2 sense el penediment final que acompanyava el personatge, que tenyeix F\xc3\xa9lix de connotacions demon\xc3\xadaques. El tractament de l'honor femen\xc3\xad recorda el teatre barroc, mentre que les imatges on\xc3\xadriques que acompanyen la nit de Salamanca s\xc3\xb3n un precedent de les avantguardes, especialment del futurisme i el surrealisme."